b'\n_START_ARTICLE_\nCupru\n_START_SECTION_\nMecanice\n_START_PARAGRAPH_\nAt\xc3\xa2t cuprul, c\xc3\xa2t \xc8\x99i aliajele sale, au o maleabilitate foarte ridicat\xc4\x83 (pot fi trase \xc3\xaen foi sub\xc8\x9biri), fiind \xc8\x99i foarte u\xc8\x99or de prelucrat. Totodat\xc4\x83, ductilitatea cuprului este extraordinar de favorabil\xc4\x83, astfel, put\xc3\xa2ndu-se ob\xc8\x9bine fire foarte sub\xc8\x9biri de cupru, numite li\xc8\x9be (se foloseau, \xc3\xaen trecut, la siguran\xc8\x9bele fuzibile)._NEWLINE_Cuprul este un metal foarte moale, cu o duritate de 3 pe scara Mohs (\xc8\x99i 50 pe scara Vickers), puterea sa de trac\xc8\x9biune situ\xc3\xa2ndu-se la 210 MPa.\n_START_SECTION_\nAspect\n_START_PARAGRAPH_\nCuprul este singurul metal ce are culoarea ar\xc4\x83mie. Foarte interesante sunt propriet\xc4\x83\xc8\x9bile acestuia de a forma compu\xc8\x99i de culoarea verde (carbonat, clorur\xc4\x83, etc.), neagr\xc4\x83 (oxid) sau albastr\xc4\x83 (sulfat \xc8\x99i hidroxid).\n_START_SECTION_\nChimice\n_START_PARAGRAPH_\nNum\xc4\x83rul atomic al cuprului este 29, iar simbolul chimic este Cu. Masa atomic\xc4\x83 relativ\xc4\x83 este 63,546. Valen\xc8\x9ba cuprului este, \xc3\xaen principal 1 sau 2 (cuprul formeaz\xc4\x83 o varietate rar\xc4\x83 de compu\xc8\x99i \xc8\x99i s\xc4\x83ruri cu starea de oxidare +1 \xc8\x99i +2, care sunt de obicei numite s\xc4\x83ruri cuproase sau cuprice), de\xc8\x99i, mai rar, poate fi chiar \xc8\x99i 3. Acesta nu reac\xc8\x9bioneaz\xc4\x83 cu apa, dar reac\xc8\x9bioneaz\xc4\x83 \xc3\xaencet cu aerul atmosferic; \xc3\xaen urma acestei reac\xc8\x9bii, pe suprafa\xc8\x9ba cuprului se formeaz\xc4\x83 un strat de cupru oxidat verde . \xc3\x8en contrast cu oxidarea fierului la aer umed, acest strat de oxid se opre\xc8\x99te din coroziune; un strat de cocleal\xc4\x83 verde (carbonat de cupru) pot fi observate pe construc\xc8\x9biile vechi din cupru, cum ar fi Statuia Libert\xc4\x83\xc8\x9bii, cea mai mare statuie din cupru din lume. Majoritatea s\xc4\x83rurilor de cupru sunt higroscopice._NEWLINE_Raza atomic\xc4\x83 calculat\xc4\x83 are valoarea de 135 (145) picometri (pm), raza covalent\xc4\x83 138 picometri (pm), iar raza van der Waals. Cuprul prezint\xc4\x83 conductivitate magnetic\xc4\x83.\n_START_SECTION_\nIzotopi\n_START_PARAGRAPH_\nCuprul are 29 de izotopi; doi dintre ace\xc8\x99tia, \xe2\x81\xb6\xc2\xb3Cu \xc8\x99i \xe2\x81\xb6\xe2\x81\xb5Cu sunt stabili, iar izotopul \xe2\x81\xb6\xc2\xb3Cu reprezint\xc4\x83 69% din totalitatea cuprului natural. Ceilal\xc8\x9bi 27 de izotopi sunt instabili (radioactivi); cel mai stabil dintre cei radioactivi este \xe2\x81\xb6\xe2\x81\xb7Cu cu timpul de \xc3\xaenjum\xc4\x83t\xc4\x83\xc8\x9bire de 61,83 de ore. \xc8\x98apte al\xc8\x9bi izotopi au fost caracteriza\xc8\x9bi;_NEWLINE_Dintre izotopii radioactivi remarc\xc4\x83m \xe2\x81\xb6\xc2\xb3Cu, care emite radia\xc8\x9bii beta pozitive, av\xc3\xa2nd ca rezultat izotopi de nichel, \xc3\xaen timp ce izotopul \xe2\x81\xb6\xe2\x81\xb5Cu, cu emisii radioactive beta negative, are ca rezultat izotopi de zinc.\n_START_SECTION_\nProduc\xc8\x9bie\n_START_PARAGRAPH_\nMajoritatea cuprului scos din min\xc4\x83 este sub form\xc4\x83 de compu\xc8\x99i, cum ar fi sulfa\xc8\x9bi sau sulfuri. Exemple de astfel de mine includ minele de la Chuquicamata din Chile, Bingham Canyon Mine din Utah, Statele Unite ale Americii \xc8\x99i El Chino Mine din New Mexico, Statele Unite ale Americii._NEWLINE_\xc3\x8en conformitate cu studiile efectuate de geologii britanici, \xc3\xaen 2005 Chile a fost cel mai mare produc\xc4\x83tor de cupru, urmat pe locul doi de Statele Unite ale Americii, Indonezia \xc8\x99i Peru._NEWLINE_Industria auto este unul dintre cei mai mari consumatori de cupru.\n_START_SECTION_\nReciclare\n_START_PARAGRAPH_\nMediul economic nu a promovat refolosirea cuprului \xc3\xaen majoritatea domeniilor utilizatoare de cupru. \xc3\x8en ciuda acestor fapte, Europa (incluz\xc3\xa2nd \xc8\x99i Rusia) a \xc3\xaentregit 43% din necesarul de cupru prin reciclare. Reciclarea r\xc4\x83m\xc3\xa2ne un element-cheie al acoperirii cerin\xc8\x9bei de cupru._NEWLINE_Procentul de cupru reciclat din Europa a crescut la 41,3% \xc3\xaen 2007 \xc8\x99i la 43% \xc3\xaen 2008. Produc\xc8\x9bia cuprului electrolitic rafinat secundar a crescut de la 800 la 857 mii tone, \xc3\xaen timp ce utilizarea cuprului topit direct a sc\xc4\x83zut de la 1.242 la 1.150 mii tone. Utilizarea de\xc8\x99eurilor de cupru a sc\xc4\x83zut de la 2.042 mii tone \xc3\xaen 2007 la 2.007 mii tone \xc3\xaen 2008, dar \xc3\xaen ciuda sc\xc4\x83derii, datorit\xc4\x83 sc\xc4\x83derii estimate \xc3\xaen fabricarea de produse semifinite, raportul cuprului reciclat a crescut la produc\xc8\x9bie. O proprietate bun\xc4\x83 a cuprului este puritatea infinit\xc4\x83 a acestuia \xc3\xaen timpul recicl\xc4\x83rii. Reciclarea cuprului se poate face din robine\xc8\x9bi vechi, \xc8\x9bevi vechi, etc, precum \xc8\x99i din de\xc8\x99eurile produse prin topirea direct\xc4\x83.\n_START_SECTION_\nRezerve\n_START_PARAGRAPH_\nCuprul a fost folosit \xc3\xaen ultimii 10 000 de ani, dar, mai mult de 95% din tot cuprul a fost extras dup\xc4\x83 1900.\n_START_SECTION_\n\xc3\x8en natur\xc4\x83\n_START_PARAGRAPH_\nDin punctul de vedere al r\xc4\x83sp\xc3\xa2ndirii \xc3\xaen natur\xc4\x83, cuprul poate fi g\xc4\x83sit fie sub form\xc4\x83 nativ\xc4\x83 (pur sau necombinat), sau fie sub form\xc4\x83 de compu\xc8\x99i sau minerale. Cea mai mare bucat\xc4\x83 de cupru elementar g\xc4\x83sit\xc4\x83 \xc3\xaen natur\xc4\x83 c\xc3\xa2nt\xc4\x83rea 420 de tone, \xc8\x99i a fost g\xc4\x83sit\xc4\x83 \xc3\xaen anul 1857 \xc3\xaen peninsula Keweenaw, din Michigan, Statele Unite ale Americii. Multe minerale con\xc8\x9bin cupru, ca de exemplu calcopirita, azuritul, malachitul; cuprul mai este prezent \xc3\xaen crusta p\xc4\x83m\xc3\xa2ntului \xc3\xaentr-o concentra\xc8\x9bie de 50 p\xc4\x83r\xc8\x9bi la un milion, constituind 0,01% din aceasta.\n_START_SECTION_\nApe termale\n_START_PARAGRAPH_\nMici cantit\xc4\x83\xc8\x9bi de cupru \xc8\x99i alte metale au fost g\xc4\x83site \xc3\xaen apele termale din localitatea maghiar\xc4\x83 Hajd\xc3\xbaszoboszl\xc3\xb3._NEWLINE_\xc3\x8en urma unor analize s-a constatat faptul c\xc4\x83 resurse de cupru se g\xc4\x83sesc \xc8\x99i \xc3\xaen apele termale din localitatea Ac\xc3\xa2\xc8\x99, din Satu Mare. \xc3\x8en apele termale existente la B\xc4\x83ile Herculane se poate g\xc4\x83si, de asemenea, un con\xc8\x9binut mare de cupru cu rol antiseptic \xc8\x99i antialergic.\n_START_SECTION_\nDeficien\xc8\x9ba de cupru\n_START_PARAGRAPH_\nEfectele deficien\xc8\x9bei de cupru din organism poate fi observat\xc4\x83 foarte u\xc8\x99or, dup\xc4\x83 anumite simptome vizibile: anemia, vase de s\xc3\xa2nge fragile ce se pot rupe, colesterol r\xc4\x83u, infec\xc8\x9bii mai frecvente, pierderea p\xc4\x83rului sau albirea treptat\xc4\x83 a pielii \xc8\x99i, cel mai important, oboseala cronic\xc4\x83. Persoanele care sufer\xc4\x83 de hipoclorhidrie (adic\xc4\x83 diminuarea secre\xc8\x9biei acidului gastric) sunt mai expuse \xc8\x99ansei de a dob\xc3\xa2ndi deficien\xc8\x9ba de cupru. \xc3\x8ens\xc4\x83, persoanele care consum\xc4\x83 suplimente alimentare cu zinc sunt expuse acelea\xc8\x99i deficien\xc8\x9be._NEWLINE_Doza zilnic\xc4\x83 recomandat\xc4\x83 de cupru de c\xc4\x83tre speciali\xc8\x99ti este de 1,5\xe2\x80\x933\xc2\xa0mg. \xc8\x98i consumul de alcooll poate cauza rapid deficien\xc8\x9ba de cupru. La femei, deficien\xc8\x9ba mai poate fi \xc3\xaenso\xc8\x9bit\xc4\x83 de menstrua\xc8\x9bii neregulate.'